Wena Naudé - Wikipedia
Agnes Alwena (Wena) Naudé (* 31 Desember 1905, dist. Wakkerstroom – †6 September 1978, Pretoria) was ’n Afrikaanse aktrise. Sy was een van die pioniers van die Afrikaanse toneelkuns.
Wena Naudé (links) en Mathilda Hanekom in 1929.
Agnes Alwena Naudé
31 Desember 1905
Erepenning vir Toneelkuns
Wena Naudé in 1926 in Paul de Groot se aanbieding van Oorskotjie.
Naudé het op Volksrust en Lydenburg skoolgegaan waarna sy in ’n fietswinkel in Pretoria werksaam was. In haar vrye tyd het sy spraaklesse by Stephanie Faure geneem en in 1924 die finale eksamen afgelê. Daarna het sy verdere toneelopleiding van Paul de Groot ontvang by wie se toneelgeselskap sy aangesluit het. In Julie 1925 het hulle ’n toneelreis met ‘Huistoe’ (Heimat van Sudermann) en in Januarie 1926 met ‘Oorskotjie’ (Nicodemi) onderneem.
Sy was onder meer lid van die geselskappe van Hendrik Hanekom en André Huguenet wat van dorp tot dorp gereis het met hulle toneelstukke. In 1954 het sy die Erepenning vir Toneelkuns van die Suid-Afrikaanse Akademie vir Wetenskap en Kuns ontvang.
Wena was getroud met Willem van Zyl. Hulle het ’n dogter, Nilo, gehad. In 1940 is hulle geskei en in 1943 het sy met Johan Pretorius Pienaar, ’n broer van Sangiro, getrou. In 1947 is sy van Johan ook geskei. Sy het 3 kleinkinders nl. Alwena van der Westhuizen, Riana Jeffery en Wilna van Gass. Haar dogter, Nilo Mosterd, het tot en met haar dood (11 Maart 2016) so nou en dan een-man stukke opgevoer by klein funksies. Wena het ook 5 agterkleinkinders, naamlik Sonja, (oorlede), Carl en Riani van der Westhuizen asook Lindie en Stephnie van Gass.
Van die toneelstukke waarin sy gespeel het, is:
As Mans Huishou
Die Uur van Vergelding
By die Ou Meulstroom
Die Brug op Ons Plaas
Die Wit Perde van Rosmersholm
Die Lewe Wat Ek Jou Gegee Het
Waar Vergiffenis Kon Red
Op Hoop van Seën
Sedert 1947 het sy in meer as dertig Suid-Afrikaanse rolprente gespeel. Van hulle is:
Sarie Marais 1947 Joseph Albrecht
Hans-die-Skipper 1953 Bladon Peake
Inspan 1953 Bladon Peake
Paul Krüger 1956 Werner Grünbauer
Basie 1961 Gordon Vorster
As Ons Twee Eers Getroud Is 1962
Die Tweede Slaapkamer 1962 Gordon Vorster
Die Skelm van die Limpopo 1962 Gerrie Snyman
Hoor My Lied 1967 Elmo de Witt
Oupa for Sale 1968 Richard Daneel
Dr. Kalie 1968 Ivan Hall
Salomien 1972 Daan Retief
Cry Me a Teardrop 1974 Keith van der Wat
Tant Ralie se Losieshuis 1974 Dirk de Villiers
Die troudag van tant Ralie 1975 Dirk de Villiers
Boland! 1974 Bertrand Retief
Die Sersant en die Tiger Moth 1974 Koos Roets
Boland 1974 Bertrand Retief
Jakkalsdraai se Mense 1975
Soekie 1975 Daan Retief
Dingetjie Is Dynamite 1975
Troudag van Tant Ralie 1975 Ivan Hall
Ma Skryf Matriek 1975 Franz Marx
Daar Kom Tant Alie 1976
Botha, Danie. Voetligte en Applous! Die beginjare van die Afrikaanse Beroepstoneel. Pretoria: Protea Boekhuis, 2006. ISBN 1-86919-090-4.
Wena Naudé in die Internet-rolprentdatabasis
Ontsluit van "https://af.wikipedia.org/w/index.php?title=Wena_Naudé&oldid=2025731"
Last edited on 8 Augustus 2019, at 08:34